stanford-oval/wikipedia huggingface dataset:
Tsunami
Varoitusjärjestelmä

Tyynellemerelle perustettiin tsunamivaroituskeskus jo vuonna 1949. Havaijille perustettu Tyynenmeren tsunamivaroituskeskus sai alkunsa muutamaa vuotta aiemmin, kun Aleuttien maanjäristys oli aiheuttanut tsunamin, joka oli tappanut 159 ihmistä Havaijilla. Varoituskeskus antaa varoituksia lähes kaikille Tyynenmeren alueille, mutta Alaskalla ja Yhdysvaltain länsirannikolla on oma vuonna 1967 perustettu varoituskeskuksensa. Unescon koordinoimana myös Intian valtamerelle saatiin varoitusjärjestelmä vuonna 2006, pari vuotta tapaninpäivän maanjäristyksen aiheuttaman tsunamin jälkeen.
Varoitusjärjestelmät pystyvät melko tarkasti ennustamaan tsunamin saapumisajan, mutta niiden koon arvioiminen on huomattavasti vaikeampaa. Järjestelmään kuuluu kattava seismisten asemien ja merenpinnan tasonvaihtelua mittaava verkko. Lisäksi alueella merenpohjan painetta mittaavia laitteita. Ne mittaavat yläpuolella olevan vesimassan pitkäaikaisia paineen nousuja.
Mallintamisen avulla pyritään määrittelemään tsunamin etenemissuunta, nopeus ja energia. Rantojen maastomallien avulla pyritään puolestaan ennustamaan, kuinka pitkälle aallot iskevät sisämaahan.
Aiheesta muualla

Wikimedia Commonsissa on kuvia tai muita tiedostoja aiheesta .
Seismologian laitoksen tsunamisivut (Arkistoitu – Internet Archive)
Sendain maanjäristyksen aiheuttaman tsunamin eteneminen Tyynenmeren kartalla.
Varoituskyltti maanjäristysten aiheuttamista tsunameista Alaskan rannikolla.
Tsuneko Sasamoto

| Tsuneko Sasamoto> 笹本 恒子 |
| --- | --- |

Henkilötiedot
Syntynyt: 1. syyskuuta 1914 Tokio, Japani
Kuollut: 15. elokuuta 2022 (107 vuotta)
Ammatti:  kuvajournalisti
Muut tiedot
Tunnustukset:  Lucie-palkinto elämäntyöstä
Tsuneko Sasamoto (jap. 笹本 恒子; 1. syyskuuta 1914 Tokio, Japani – 15. elokuuta 2022) oli japanilainen kuvajournalisti, joka aloitti uransa 1940-luvulla ja julkaisi kirjoja ja järjesti näyttelyitä vielä 2010-luvulla. Hänet tunnetaan muun muassa monien taiteilijoiden ja kirjailijoiden muotokuvista mutta toisaalta myös japanilaisen yhteiskunnan kuvaajana. Sasamoto toteutti myös henkilökohtaista projektia inspiroivista naisista, joita hän kuvasi ympäri Japania.
Elämäkerta > Nuoruus ja uran alku

Tsuneko Sasamoto syntyi vuonna 1914 Tokion Shinagawan alueella. Hänen isänsä myi kimonoita. Sasamoto haaveili alkujaan urasta taiteilijana, mutta isän mielestä ammatti ei sopinut naiselle. Sasamoto jätti collegen kesken ja hakeutui sen jälkeen kuvittamisen ja kaavojen piirtämisen pariin.
Sasamoto näki vuonna 1937 Man Rayn ohjaaman mustavalkoelokuvan, joka innosti hänet valokuvauralle. Hän aloitti paikallisuutisten osa-aikaisena kuvittajana tokiolaisessa Tokyo Nichi Nichi Shimbun -lehdessä. Sasamoto liittyi vuonna 1940 Japanin valokuvaseuraan, jolloin hänestä tuli virallisesti Japanin ensimmäinen nainen kuvajournalistina.
Elämäkerta > Yli 70 vuotta kestänyt ura kuvajournalistina

Sasamoto joutui naisena töissä pukeutumaan hameeseen ja korkokenkiin, mikä tuotti vaikeuksia valokuvaamisessa. Kamerat olivat tuolloin painavia, eikä niissä ollut sisäänrakennettua sähkösalamia, joten valokuvaajat joutuivat kantamaan salamavalolamppuja. Painavien varusteiden ja epäkäytännöllisen vaatetuksen takia Sasamoto ei aina saanut haluamaansa kuvakulmaa. Häntä ei päästetty myöskään rintamalle, joten hän sai 1940-luvun alussa tehtäväksen kuvata diplomaatteja ja kansallista yhtenäisyyttä luovia aiheita. Sasamoton töitä julkaistiin muun muassa sota-aikana vaikutusvaltalaisessa Shashin shūhō -lehdessä.
Sasamoto erosi lehtitoimistaan perheen sairaustapauksen takia ja otti sodan loppuvuosina kuvia chibalaiselle paikallislehdelle. Hän palasi Tokioon vuonna 1946 ja toimi pitkälti freelancerina, mihin osasyynä oli suurempien lehtien ja uutistoimistojen haluttomuus palkata naisia. Hän tuotti omia juttuja ja kuvasi sodan jälkeisen ajan vaikeuksia ja innostusta. Sasamoto otti muotokuvia muun muassa taiteilijoista ja kirjailijoista mutta myös esimerkiksi hiilikaivostyöntekijöiden vaimoista.
Sasamoto jätti 1970-luvulla valokuvauksen ja työskenteli kukkasitojana ja vaatturina. Hänen valokuvauransa syttyi uudestaan vuonna 1985, kun hänen valokuviaan esiteltiin näyttelyssä. Sasamoto jatkoi uraansa pitkälle 2010-luvulle, ja 97-vuotiaana vuonna 2011 hän julkaisi valokuvakirjan Hyakusai no Finder. Vuonna 2015 hänen kuvistaan järjestettiin retrospektiivinen näyttely kahdessa taidemuseossa, ja sen jälkeen hän alkoi kirjoittaa kirjaa kukkienasettelusta.
Teemat ja kuuluisat valokuvat

Sasamoto ikuisti valokuvissaan erityisesti sodan jälkeisessä Japanissa maan muuttuvaa yhteiskuntaa. Hänen yli 70 vuoden aikana ottamansa kuvat todistavat maan muuttumista totalitaristisesta yhteiskunnasta taloudellisesti rikkaaksi valtioksi. Valokuvien joukossa on useita historiallisia tapahtumia sekä tunnettuja henkilöitä. Sasamoto kuvasi muun muassa kenraali Douglas MacArthurin ja tämän vaimon vuonna 1947 Japanin-vierailulla. Lisäksi hänen valokuvasi keisarillista perhettä, Hitler-Jugendia Japanin-matkalla sekä monia tunnettuja kirjailijoita ja taiteilijoita. Sasamoto otti viimeisen muotokuvan sosialistijohtaja Inejirō Asanumasta, joka salamurhattiin seuraavana päivänä.
Sasamoton oma projekti liittyi inspiroiviin naisiin, joita hän kuvasi työtehtäviensä ohella. Hän rahoitti kuvaukset usein itse. Sasamoto kuvasi monia naisia, jotka olivat onnistuneet saavuttamaan unelmansa sukupuolisyrjinnästä huolimatta. Sasamoto keskittyi erityisesti Meiji- (1868–1912) ja Shōwa-kausien (1926–1989) naisiin. Hän etsi usein sopivia kohteita sanomalehtiuutisista ja löysi naisia, jotka olivat tehneet jotain yhteiskunnallisesti merkittävää.
Laulaja Noriko Awaya oli yksi Sasamoton omista suosikkikohteista. Awaya oli varsin tunnettu laulaja, jota kutsuttiin ”bluesin kuningattareksi”. Hän oli jo yli 80-vuotias ja sänkypotilaana, kun Sasamoto kuvasi häntä. Toinen Sasamoton suosikkikohteita oli Miiken hiilikaivoksen lakkolaisten vaimot, joiden solidaarisuus ja lojaalius miehiänsä kohtaan kosketti Sasamotoa.
Aiheesta muualla

Tsuneko Sasamoton haastattelu vuonna 2012 笹本恒子「好奇心ガール、いま９７歳」｜小学館の本 (japaniksi)
Valmet 359

| Valmet 359 |
| --- | --- |
 Valmet 359 D
Valmistaja:  Valmet Tourulan tehdas 1959–1960, Tourula
Konserni:  Valmet-traktori
Tyyppi:  maataloustraktori
Edeltäjä:  Valmet 33D
Seuraaja:  Valmet 361 D
Moottori
Moottori:  Valmet 309D (diesel) 3-syl
Iskutilavuus:  2685
Teho:  37,5hv SAE2000 Diesel
Vääntö:  140/1200
Vaihteisto
Vaihteiden määrä:  6+2
Maksiminopeus:  3,3-28,5 km/h
Mitat ja tekniset tiedot
Massa:  1700 kg
Pituus:  2,96m
Korkeus:  1,35m
Valmet 359D oli vuonna 1957 esitellyn Valmet 33D:n jälkeen toinen Valmetin valmistama diesel traktorimalli.
Tämä 33:n edelleen kehitetty versio sai vuonna 1959 tyyppinimeksi 359 D. Tehoa oli 37,5 hv ja nimelliskierrosluku oli 2000 r/min. Vaihteita oli 6 eteen ja 2 taakse. Polttoainesäiliö oli sijoitettu kytkimen ja vaihteiston väliin ja pohja oli tasainen kuten edeltäjässäkin.  Hydrauliikassa oli erillinen 10 litran öljysäiliö erillään vaihteistosta. Mittarit oli nyt sijoitettu kojetauluun.
Ulkoisesti 359D oli lähes täydellisesti samannäköinen kuin 33D.
-50 ja -60 luvun Valmet-logo
Aiheesta muualla

Valmet-talli
Vanhat valmetit Ry.
Valtra History, Valtra.fi
(Valmet) Konedata (Arkistoitu – Internet Archive)
Upstairs at Eric’s

| Upstairs at Eric’s Yazoo |
| --- | --- | --- |

C-kasetin kansikuva.
Studioalbumin tiedot
 Äänitetty : Blackwing Studios,   Lontoo
 Julkaistu: 1982
 Formaatti: MC
 Tuottaja(t): E. C. Radcliffe   Yazoo
 Tyylilaji: Synthpop
 Levy-yhtiö: Mute Records
Yazoon muut julkaisut
|   | Upstairs at Eric’s 1982 | You and Me Both 1983 |
Upstairs at Eric’s on brittiläisen synthpop-yhtye Yazoon ensimmäinen studioalbumi, joka julkaistiin vuonna 1982. Levyn tunnetuimmat kappaleet ovat singleinäkin julkaistut ”Only You” ja ”Don’t Go”.
Albumin tuottivat E. C. Radcliffe ja Yazoo ja se julkaistiin Mute Records -levy-yhtiöllä. Albumi nauhoitettiin Blackwing-studioilla Lontoossa studioissa 1 ja 2. Äänittäjinä toimivat Radcliffe ja J. Fryer. Julkaisija on Sonet Music AB ja kopiointioikeuksien haltija Sonet Grammofon AB. Albumin kannen valokuvan otti Joe Lyons.
Kappaleet > A-puoli

Don’t Go (Clarke) – 3.08
Too Pieces (Clarke) – 3.14
Bad Connection (Clarke) – 3.20
I Before E Except After C (Clarke) – 4.36
Midnight (Moyet) – 4.22
In My Room (Clarke) – 3.52
Kappaleet > B-puoli

Only You (Clarke) – 3.14
Goodbye Seventies (Moyet) – 2.35
Tuesday (Clarke) – 3.22
Winter Kills (Moyet) – 4.06
Bring Your Love Down (Didn’t I) (Moyet) – 4.40
Kokoonpano

Moyet – laulu, piano
Clarke – ”noises”
Daniel Miller – muu tuotanto ja ”noises”
Ericin äiti – ”extra Chit.Chat”
D. Davis – ”extra Chit-Chat”
Ussana

| Ussana (Ùssana) |
| --- | --- |
 Sijainti Etelä-Sardinian maakunnassa
 Ussana
 Koordinaatit: 39.393°0′0″N, 9.074°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  32,82 km²
Korkeus:  97 m
Väkiluku:  4 198
Aikavyöhyke:  UTC+1
 – Kesäaika:  UTC+2
Postinumero:  09020
Suuntanumero(t):    070
Rekisterikilpi:  SU
 
 http://www.comune.ussana.ca.it/ 
Infobox OKVirheellinen NIMI-arvo: 
Ussana (sardiksi Ùssana) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 198 asukasta (vuonna 2016) ja sen pinta-ala on 32,82 neliökilometriä. Se sijaitsee 97 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Ussana Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Tomoe Abe

| Mitalit> Maa:   Japani.Naisten yleisurheilu.MM-kilpailut  | Mitalit> Maa:   Japani.Naisten yleisurheilu.MM-kilpailut  | Mitalit> Maa:   Japani.Naisten yleisurheilu.MM-kilpailut  | Maa:   Japani> Naisten yleisurheilu. |
| --- | --- | --- | --- |
|  Pronssia | Stuttgart 1993 | Maraton |  |
Tomoe Abe (jap. 安部友恵; s. 13. elokuuta 1971) on japanilainen entinen yleisurheilija, joka kilpaili kestävyysjuoksussa. Hän voitti pronssia maratonilla vuoden 1993 MM-kisoissa ajallaan 2.31.01. Abe on pitänyt hallussaan naisten 100 kilometrin juoksun maailmanennätystä vuodesta 2000 alkaen.
Ennätykset

Lähde: IAAF
100 km: 6.33.11 (2000)
Maraton: 2.26.09 (1994)
Puolimaraton: 1.11.39 (2002)
Tunkelonlahti

| Tunkelonlahti |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′46″N, 24°44′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Kartiskasalmesta  Pitkäveteen 
Järvinumero:  35.722.1.034
Mittaustietoja
Pinnankorkeus:  84,6 m  
Rantaviiva:  1,772 km  
Pinta-ala:  7,242 ha  
Saaria:  ei saaria 
 fiTunkelonlahti 
Tunkelonlahti  on Pirkanmaalla Orivedellä Tunkelossa sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,2 hehtaaria ja se on 800 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä jas en rannat ovat puoliksi metsämaata ja suota. Järven pohjoispuolen rinteet ovat peltoaukeaa, mutta vastarannat ovat metsäisen mäen järveen laskeutuvia rinteitä. Järven lähiympäristössä sijaitsee kolme maatilaa ja rannoille on rakennettu kaksi vapaa-ajan asuntoa. Niille tulee tiet yhdystieltä 3281 haarautuvalta kylätieltä. Jämsän vastainen kuntaraja sijaitsee alle 200 metrin päässä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 84,6 metriä mpy. Siihen on johdettu viisi pelto-ojaa. Järven lasku-uoma on 350 metriä pitkä Kartiskasalmi, joka on nykyään kapea oja. Se laskee Pitkäveteen, jossa laskuojalle tulee 30 senttimetrin pudotus.
Historiaa

Vuoden 1930 Kaivannon kanavan tapaturmassa Längelmävesi ja samalla Koljonselkä menettivät paljon vettä ja vedenpinta aleni peräti kaksi metriä. Tässä yhteydessä myös Tunkelonlahden muoto muuttui, sillä järvi on nykyään vain puoli metriä korkeammalla kuin Koljonselällä. Jos rantaviiva seuraisi 85 metrin käyrää, kasvaisi järven pinta-ala jo silloin yli kaksinkertaiseksi. Järven alueen pinta-ala ennen tapaturmaa on ollut laajempi. Toisaalta näin voidaan havainnollistaa se seikka, että järvi olikin itse asiassa Koljonselän lahdenperukka. Tästä muistosta lienevät järven ja laskuojan nimetkin peräisin. Tilanteesta on olemassa Anders Colleenin vuonna 1752 piirtämä Längelmäen pitäjäkartta, josta tilane näkee vertaamalla vanhoja karttoja nykykarttojhin.
Vuosien 1957–1986 peruskartassa on peltomaita enemmän kuin nykyään. Myös järven kaakkoisrannat ovat olleet viljeltyjä.
Tomoaki Hamatsu

| Tomoaki Hamatsu |
| --- | --- |

Henkilötiedot
Syntynyt: 3. elokuuta 1975 (ikä 49) Fukushima
Kansalaisuus:  Japani
Ammatti:  Televisiopersoona
Aiheesta muualla
Kotisivu
Tomoaki Hamatsu (jap. 浜津智明; s. 3. elokuuta 1975 Fukushima), joka tunnetaan paremmin nimellä ”Nasubi” on japanilainen tositelevisioesiintyjä ja koomikko. Hänet tunnetaan esiintymisestä erittäin kiistanalaisessa Susunu! Denpa Shōnen -ohjelmassa. Hamatsua kohtaan toteutettiin ohjelmassa lähes kidutuksenomaista kohtelua, eikä hänelle kerrottu sen julkaisemista koko Japanin kansan nähtäväksi.
Susunu! Denpa Shōnen

Hamatsun oli tarkoitus selvityä ohjelmassa ainoastaan lehdistä saatavien arpajaisvoittojen kera. Hänet sijoitettiin pieneen asuntoon ilman vaatteita ja ruokaa, sillä nekin oli ansaittava arpajaisvoitoista. Ohjelman tuottanut yhtiö valehteli Hamatsulle, että ohjelma saattettaisiin julkaista myöhemmin internettiin, vaikka sitä lähetettiin koko Hamatsun kärsimyksen ajan. Hänelle kerrottiin vapautuvansa, kunhan arpajaisvoittoja on kertynyt yli miljoona jeniä.
Hamatsu eli asunnossa 335 päivää, ennen kuin hänet lähettiin Etelä-Koreaan. Siellä hän nautti palkinnostaan, ennen kuin tuottajat veivät Hamatsun uuteen asuntoon, jossa rahankeruu alkaisi alusta. Hänet haastettiin keräämään rahat lentolippuihin päästäkseen takaisin Japaniin. Hamatsu sai kerättyä rahat, mutta Japanissa hänet sijoitettiin edelleen samannäköiseen huoneeseen. Kuitenkin silloin Hamatsu paljastettiin suurelle yleisölle, jolloin myös hänelle valkeni totuus ohjelman kuvaamisesta.
Ohjelma heikensi Hamatsun mielenterveyttä merkittävästi ja hän pystyi pitkään jatkuneen sosiaalittomuutensa takia puhumaan ihmisille vasta pitkän aikaa ohjelman jälkeen.
Vemundvikin kirkko

| Vemundvikin kirkko Vemundvik kirke |
| --- | --- |
 Kirkko vuonna 2016.
Sijainti:  Namsos, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1875
Suunnittelija:  Ole Scheistrøen
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vemundvikin kirkko (norj. Vemundvik kirke) on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1875.
Aiheesta muualla

Kuvia tai muita tiedostoja aiheesta Vemundvikin kirkko Wikimedia Commonsissa
Vabalninkas

| Vabalninkas |
| --- | --- |
 Vabalninkasin katolinen kirkko
 vaakuna
 Sijainti kartalla
Valtio:   Liettua
Lääni:  Panevėžys
Kunnallispiiri:  Biržain kunnallispiiri
Ensimmäinen maininta:  1555
Kaupunginoikeudet:  1775
Väkiluku (2010):  1 107
Infobox OKVirheellinen NIMI-arvo: 
Vabalninkas on Liettuan koillisosassa, Panevėžysin läänissä sijaitseva kaupunki. Se on osa Biržain kunnallispiiriä. Vuonna 2010 kaupungin 1 107 asukasta.
Trumpettikonsertto (Haydn)

Joseph Haydn sävelsi vuonna 1796 ainoan trumpettikonserttonsa, joka on nykyisin yksi Haydnin suosituimmista teoksista. Konsertto on vähän tavallista lyhyempi, mutta siinä on normaalit kolme osaa:
Allegro maestoso
Andante cantabile
Allegro assai
Konsertto joutui 1800-luvulla kadoksiin, mutta se löytyi uudelleen 1900-luvun lopussa.
Vaa’ankieliasema

Vaa’ankieliasema tarkoittaa asemaa, jossa pienehkö ryhmittymä pystyy äänillään ratkaisemaan voimasuhteiden jakautumisen jossain hallintoelimessä tai vastaavassa.
Käsitettä käytetään erityisesti politiikassa puolueesta, vaalipiiristä tai kansanedustajasta, joka nousee päätöksen tai vaalien tuloksen kannalta ratkaisevaan asemaan, kun esimerkiksi mikään puolue ei ole saanut yksin enemmistöä. Vaa’ankielenä oleva puolue voi tällöin valita, kenen kanssa se liittoutuu ja muodostaa enemmistön. Näin pienikin puolue, yksi vaalipiiri tai yksi henkilö saa kannatustaan suuremman vaikutusvallan, erityisesti mikäli on viime hetkille saakka kannastaan tai valinnastaan epävarma. Tätä taktisesti vahvaa asemaa voi henkilö tai ryhmä käyttää hyväkseen laittamalla suuret ryhmät kilpailemaan suosiostaan, ja siten saavuttaa etuja.
Esimerkiksi vuoden 2000 Yhdysvaltain presidentinvaaleissa Floridan osavaltio nousi vaa’ankielen asemaan, sillä sen kiistelty vaalitulos selvisi viimeisenä ja ratkaisi vaalit George W. Bushin hyväksi. Ruotsin vuoden 2014 valtiopäivävaaleissa Ruotsidemokraatit nousi ratkaisevaan asemaan, sillä kumpikaan kahdesta suuresta puolueryhmittymästä ei saanut muodostettua enemmistöhallitusta, ja Ruotsidemokraatit onnistuivat kaatamaan hallituksen äänestämällä oikeiston budjettiesitystä. Suomessa katsottiin Maalaisliiton olleen vaa’ankieliasemassa laillisuusrintamassa lapuanliikkeen vaikutusvaltaan nähden vuonna 1930 vastustaessaan lapuanliikettä yhdessä SDP:n ja Edistyspuolueen kanssa. Maalaisliiton siirtyminen oikealle olisi voimistanut oikeistosuuntausta lapuanliikkeen eduksi. Suomen Maaseudun Puolueesta eronnut, Suomen Kansan Yhtenäisyyden Puolueen 12 kansanedustajan ryhmä oli vastaavassa asemassa, kun eduskunta hyväksyi vaaditulla 5/6 määräenemmistöllä vuonna 1973 poikkeuslain presidentti Urho Kekkosen virkakauden pidentämiseksi ilman vaaleja neljällä vuodella vuoteen 1978 saakka.[lähde? ]
Vabis

Vabis Tonneau (1903)
Vabis oli ruotsalainen henkilö- ja kuorma-autojen valmistaja, joka perustettiin vuonna 1891 nimellä Vagnfabriks Aktiebolaget i Södertälje (suom. Södertäljen Vaunutehdas Oy) Södertäljessä tuottamaan rautatievaunuja.
Ensimmäinen Vabiksen valmistama ja Gustaf Eriksonin suunnittelema nelipaikkainen henkilöauto esiteltiin vuonna 1897. Aikansa monien muiden autojen tapaan siinä oli yksisylinterinen kerosiinimoottori ja keppiohjaus. Auto ei ollut myyntimenestys.
Vabis fuusioitui vuonna 1911 Scanian (Maskinfabriks AB Scania) kanssa ja syntyi AB Scania-Vabis.
Käännös suomeksi
Transairin lento 810

| Transairin lento 810 |
| --- | --- |
 Lentokoneen nokka merestä nostamisen jälkeen
Yhteenveto
Päivämäärä:  2. heinäkuuta 2021
Onnettomuustyyppi:  Pakkolasku veteen
Tapahtumapaikka:  Havaiji
 :  21.275°N, 158.026°W
Lähtöpaikka:  Honolulun kansainvälinen lentoasema
Määränpää:  Kahuluin lentoasema
Kuolleita:  0
Eloonjääneitä:  2
Lentokone
Lentoyhtiö:  Transair
Rekisteritunnus:  N810TA
Matkustajia:  0
Miehistöä:  2
Transairin lento 810 oli rahtilento Honolulun kansainväliseltä lentoasemalta Kahuluin lentoasemalle. Lähdön jälkeen miehistö raportoi moottoriongelmista ja pyysi lupaa palata Honolulun kansainväliselle lentoasemalle. Moottorivikojen vuoksi miehistöllä oli hankaluuksia korkeuden säilyttämisessä ja tämän vuoksi palaaminen Honoluluun ei ollut mahdollista. Miehistö yritti päästä vielä Kalaelolaan, mutta sekään ei onnistunut. Tästä syystä miehistö joutui tekemään pakkolaskun veteen. Pakkolasku onnistui ja molemmat miehistön jäsenet pelastettiin.
Koneen ohjaamo meren pohjassa onnettomuuden jälkeen.
Hylyn nostamista merestä.
Aiheesta muualla

Kuvia tai muita tiedostoja aiheesta Transairin lento 810 Wikimedia Commonsissa
Valkeisten voiman tuulivoimalaitos

| Valkeisten voiman tuulivoimalaitos Peräseinäjoen tuulivoimalaitos |
| --- | --- |
Valtio:  Suomi
Sijainti:  Seinäjoki (Peräseinäjoki)
Koordinaatit:  62°35′31″N, 22°57′11″E
Valmistunut:  2014
Omistaja:  Mika Manni
Voimalaitos
Tyyppi:  maatuulivoimalaitos
Korkeus:  105 m 
Tuulivoimala:  Dong Fang
Kapasiteetti:  1,5 MW
 fiValkeisten voiman tuulivoimalaitos 
Valkeisten voiman tuulivoimalaitos  eli myös Peräseinäjoen tuulivoimalaitos  on Etelä-Pohjanmaalla Seinäjoen Valkiamäellä sijaitseva tuulivoimalaitos, jonka kapasiteetti on 1,5 megawattia. Voimalan on rakentanut, sen omistaa ja sitä operoi Minna ja Mika Manni.
Yleistä

Tuulivoimalaitos sijaitsee Haasjärven eteläpuoella kohoavan Niemenvuoren kalliomäen laella Valkiamäen ja Luomanloukon välissä. Mäen alla sijaitsee pitkät maatalousrakennukset, joiden piha-alueiden kautta kulkee voimalalle huoltotie. Voimala sijaitsee 105 metrin korkeudella mpy.
Tuulivoimalaitos on kiinalainen Dongfangin valmistama. Voimalan tyyppiä ei ole tiedossa, mutta se voi olla jokin seuraavista vielä tuotannossa olevista malleista: DF70, DF77, DF82, DF87, DF89 tai DF93. Näillä malleilla on tuuliturbiinin halkaisija 70–93 metriä ja kapasiteetti on 1,5 megawattia. Napakorkeudesta ei ole tässä tietoa. Voimalan sähköntuotanto ohjataan ensin omaan käyttöön ja ylijäämä myydään sähkömarkkinoilla eteenpäin.
Vemdalenin piiri

| Vemdalenin piiri |
| --- | --- |
 Vemdalenin kirkko
 fiVemdalenin piiri 
 62°26′42″N, 13°51′47″E 
Valtio:   Ruotsi
Maakunta:  Härjedalen
Lääni:  Jämtlandin lääni
Kunta:  Härjedalenin kunta
Piirikoodi:  319008
Väestö
Väkiluku (2022):  957 
Vemdalenin piiri (ruots. Vemdalens distrikt) sijaitsee Härjedalenin kunnassa Ruotsissa. Sen väkiluku on 957  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Härjedalenin kunnan piirit
Vanamo

| Vanamo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Dipsacales
Heimo::  Vanamokasvit Linnaeaceae tai kuusamakasvit
Suku::  Vanamot Linnaea
Laji::  borealis
Kaksiosainen nimi
 Linnaea borealis  L. 
Alalajit
 Linnaea borealis subsp. americana  Linnaea borealis subsp. borealis  Linnaea borealis subsp. longiflora 
Katso myös
   Vanamo Wikispeciesissä   Vanamo Commonsissa 
Infobox OKNimi-testi OK: 
Vanamo (Linnaea borealis) on pieni, ainavihanta varpu. Se on mahdollisesti vanamoiden (Linnaea) suvun ainoa laji. Aikaisemmin vanamo luokiteltiin kuuluvan kuusamakasveihin (Caprifoliaceae). Vanamo oli Carl von Linnén lempikasvi, joten hän antoi kasvin suvuksi omasta sukunimestään muokatun nimen. Lajinimi borealis merkitsee pohjoista.
Ulkonäkö ja koko

Rentokasvuinen vanamo kasvaa 0,5–1 metriä pitkäksi, joskus jopa pidemmäksi. Vanamon ohut varsi suikertaa usein sammalen pinnalla. Lehdet ovat pyöreähköt ja kasvavat kaksittain, ne talvehtivat kaksi vuotta ja kuolevat kolmantena. Hentoinen kukkavarsi nousee noin viiden sentin korkeuteen, ja siinä on kaksi vaaleanpunertavaa kellomaista kukkaa, jotka tuoksuvat varsinkin yöaikaan. Vanamo kukkii kesä-heinäkuussa.